Kamu bisa jelasin ke aku soal Jaringan Melayu Malaysia dalam bahasa melayu?

Pertubuhan Jaringan Melayu Malaysia atau JMM (No ROS:2664-10-WKL) merupakan pertubuhan bukan kerajaan yang bermatlamat yang berikut:

Membina jaringan Bangsa Melayu bagi memartabatkan Bangsa Melayu sebagai bangsa yang memiliki nilai diri yang jujur dan amanah.

Mempertahankan hak-hak keistimewaan Bangsa Melayu seperti yang termaktub di dalam Perlembagaan Malaysia.

Memperjuangkan untuk mengenepikan sebarang pengaruh asing yang mempunyai agenda untuk memecah-belahkan perpaduan dan keharmonian di dalam negara.

Menegakkan intergriti dikalangan golongan profesional yang menguruskan sumber dan aset negara.

Pada 14 No-2011 Jaringan Melayu Malaysia (JMM) mencabar Ketua Pembangkang, Datuk Seri Anwar Ibrahim, Datuk S. Ambiga dan aktivis sosial, Datin Paduka Marina Mahathir menyatakan pendirian apakah mereka akan membenarkan budaya lesbian, gay, biseksual dan transeksual (LGBT) wujud di sekolah pada masa depan. JMM juga tegas berpandangan Seksualiti Merdeka adalah program yang mempromosikan nafsu gila golongan LGBT dan tiada kena-mengena dengan hak asasi manusia.

JMM telah mengadakan siri jelajah di Ampang, Putrajaya, lembah Pantai dan beberapa buah universiti tempatan dengan mengedarkan risalah Lindungi Anak-Anak Kami dari Ancaman LGBT. Beberapa siri perhimpunan turut juga telah dianjurkan sebagai sebahagaian daripada program kesedaran ancaman LGBT kepada masyarakat.

Hasil daripada beberapa input dan maklumbalas yang diterima dari para ibubapa, JMM telah bekerjasama dengan beberapa buah Persatuan Ibu Bapa Guru (PIBG) Kuala Lumpur dan Selangor bagi menubuhkan jawatan kuasa bertindak di sekolah-sekolah membenteras ancaman LGBT dikalangan pelajar sekolah.

Kajian JMM  terbaru kajian JMM turut mendapati sebanyak 21 kes perceraian di Wilayah Persekutuan Kuala Lumpur dan Selangor tahun lalu dikesan berpunca daripada salah seorang pasangan suami isteri mengamalkan seks sejenis.

Di samping itu, perangkaan tahun 2010 daripada Majlis AIDS Malaysia (MAM) menunjukkan jumlah penghidap HIV yang berpunca daripada golongan seks sejenis adalah sebanyak 48.7 peratus iaitu lebih tinggi daripada golongan berkongsi jarum dadah iaitu 47.7 peratus.

Isu LGBT ini menjadi isu hangat dengan penglibatan banyak NGO Islam yang menentang usaha daripada pelbagai pihak yang mendesak kerajaan untuk mengikitrafan perkahwinan sejenis di negara ini.